****

**คำอธิบายรายวิชา**

**ประวัติศาสตร์ไทย**

**รายวิชาพื้นฐาน กลุ่มสาระการเรียนรู้สังคมศึกษา ศาสนา และวัฒนธรรม**

**ชั้นมัธยมศึกษาปีที่ 4-6 เวลา 40 ชั่วโมง/ปี**

ศึกษา วิเคราะห์ ความสำคัญของเวลาและยุคสมัยทางประวัติศาสตร์ที่แสดงถึงการเปลี่ยนแปลงของมนุษยชาติ ขั้นตอนของวิธีการทางประวัติศาสตร์ คุณค่าและประโยชน์ของวิธีการทางประวัติศาสตร์ที่มีต่อการศึกษาทางประวัติศาสตร์ ประเด็นสำคัญทางประวัติศาสตร์ตั้งแต่ความเป็นมาของชาติไทยสมัยก่อนอาณาจักรสุโขทัยจนถึงการเปลี่ยนแปลงการปกครอง ความสำคัญของสถาบันพระมหากษัตริย์ต่อชาติไทย ปัจจัยที่ส่งเสริมการสร้างสรรค์ภูมิปัญญาไทยและวัฒนธรรมไทยซึ่งมีผลต่อสังคมไทยในยุคปัจจุบัน บทบาทของสถาบันพระมหากษัตริย์ในการพัฒนาชาติไทยในด้านต่าง ๆ อิทธิพลของวัฒนธรรมตะวันตกและตะวันออกที่มีต่อสังคมไทย ผลงานของบุคคลสำคัญทั้งชาวไทยและต่างประเทศที่มีส่วนสร้างสรรค์วัฒนธรรมไทยและประวัติศาสตร์ไทย ปัจจัยและบุคคลที่ส่งเสริมสร้างสรรค์ภูมิปัญญาไทย และวัฒนธรรมไทยที่มีผลต่อสังคมไทยในปัจจุบัน สภาพแวดล้อมที่มีผลต่อการสร้างสรรค์ภูมิปัญญาและวัฒนธรรมไทย การกำหนดแนวทางและการมีส่วนร่วมอนุรักษ์ภูมิปัญญาไทยและวัฒนธรรมไทย

โดยใช้วิธีการทางประวัติศาสตร์ กระบวนการคิด กระบวนการสืบค้นข้อมูล กระบวนการปฏิบัติ กระบวนการทางสังคม กระบวนการเผชิญสถานการณ์ กระบวนการแก้ปัญหา กระบวนการกลุ่ม

เพื่อให้เกิดความรู้ความเข้าใจตระหนักในความสำคัญของการศึกษาประวัติศาสตร์ชาติไทย เกิดความรักความภาคภูมิใจและธำรงความเป็นไทย มีคุณลักษณะที่พึงประสงค์ในด้านรักชาติ ศาสน์ กษัตริย์ ซื่อสัตย์สุจริต มีวินัย ใฝ่เรียนรู้ รักความเป็นไทย มุ่งมั่นในการทำงาน

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ส 4.1** | **ม.4-6/1** | **ม.4-6/2** |
| **มฐ. ส 4.3** | **ม.4-6/2, ม.4-6/3, ม.4-6/4** | **ม.4-6/1, ม.4-6/5** |
|  | **4 ตัวชี้วัด** | **3 ตัวชี้วัด** |

**รวม 7 ตัวชี้วัดเวลา 40 ชั่วโมง**

**โครงสร้างรายวิชาพื้นฐาน ประวัติศาสตร์ไทย ม.4-6**

| **ชื่อหน่วย การเรียนรู้** | **มาตรฐาน การเรียนรู้/ตัวชี้วัด** | **สมรรถนะสำคัญ ของผู้เรียน** | **สาระสำคัญ** | **เวลา (ชั่วโมง)** |
| --- | --- | --- | --- | --- |
| **หน่วย**  **การเรียนรู้ที่ 1**  เวลาและยุคสมัยทาง  ประวัติศาสตร์ไทย | **ตัวชี้วัดระหว่างทาง**  **ส 4.1 ม.4-6/1**  ตระหนักถึงความสำคัญของเวลาและ  ยุคสมัยทางประวัติศาสตร์ที่แสดงถึงการเปลี่ยนแปลง  ของมนุษยชาติ  **ตัวชี้วัดปลายทาง**  **-** | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | ประวัติศาสตร์เป็นการศึกษาเรื่องราวของมนุษย์ในอดีตและให้ความสำคัญกับการเปลี่ยนแปลงในสังคมมนุษย์ที่เกิดขึ้นตามเวลาและสภาพแวดล้อม เวลาจึงมีความสัมพันธ์กับประวัติศาสตร์ และเนื่องจากเรื่องราวทางประวัติศาสตร์มีเหตุการณ์สำคัญต่าง ๆ เกิดขึ้นมากมายในอดีตที่ผ่านมา จึงมีการกำหนดช่วงเวลาและยุคสมัยขึ้นมาเพื่อให้เข้าใจตรงกัน การศึกษาเกี่ยวกับเรื่องเวลาและยุคสมัยจึงมีความสำคัญและจำเป็น เพื่อที่ผู้เรียนจะได้เข้าใจว่ามีเหตุการณ์ใดเกิดขึ้นเมื่อไร ที่ไหน เหตุการณ์ใดเกิดก่อนเกิดหลัง และแต่ละเหตุการณ์มีความสัมพันธ์กันอย่างไร และสามารถนำไปใช้ในการวิเคราะห์เหตุการณ์ในสังคมมนุษย์ได้ | **2** |
| **หน่วย**  **การเรียนรู้ที่ 2**  การสร้างองค์ความรู้ใหม่ทางประวัติศาสตร์ไทย | **ตัวชี้วัดระหว่างทาง**  **-**  **ตัวชี้วัดปลายทาง**  ส 4.1 ม.4-6/2  สร้างองค์ความรู้ใหม่  ทางประวัติศาสตร์โดยใช้วิธีการทางประวัติศาสตร์อย่างเป็นระบบ | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | วิธีการทางประวัติ- ศาสตร์เป็นสิ่งที่ใช้ในการศึกษาเรื่องราวในอดีตของสังคมมนุษย์ โดยอาศัยหลักฐานต่าง ๆ เพื่อให้ได้ข้อเท็จจริงเกี่ยวกับเรื่อง ราวทางประวัติศาสตร์ที่ถูกต้องและน่าเชื่อถือ การศึกษาเกี่ยวกับวิธีการทางประวัติศาสตร์เป็นสิ่งสำคัญที่นักเรียนควรเรียนรู้ เพื่อฝึกฝนทักษะการสืบค้นอดีตของสังคมมนุษย์ตามความสนใจด้วยตนเอง ทั้งทักษะในการตรวจสอบ ประเมินค่าข้อมูล ทักษะในการคิดวิเคราะห์บนพื้น ฐานข้อเท็จจริง ทักษะในการวินิจฉัยแยกแยะข้อเท็จจริง และทักษะในการเขียนความเรียงการนำเสนออย่างมีเหตุผล รวมทั้งใช้วิธีการทางประวัติศาสตร์ในการวิเคราะห์เหตุการณ์ต่าง ๆ อย่างเป็นระบบ | **4** |
| **หน่วย**  **การเรียนรู้ที่ 3**  วิเคราะห์ประเด็นสำคัญทางประวัติศาสตร์ไทย | **ตัวชี้วัดระหว่างทาง**  **ส 4.3 ม.4-6/2**  วิเคราะห์ความสำคัญของสถาบันพระมหากษัตริย์  ต่อชาติไทย  **ตัวชี้วัดปลายทาง**  **ส 4.3 ม.4-6/1**  วิเคราะห์ประเด็นสำคัญของประวัติศาสตร์ไทย | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | ประวัติศาสตร์ไทยมีความเป็นมาที่ยาวนาน โดยมีประเด็นสำคัญทางประวัติศาสตร์ที่หลากหลายทั้งแนวคิดความเป็นมาของชนชาติไทย อาณาจักรโบราณในดินแดนไทยและอิทธิพลที่มีต่อสังคมไทย ปัจจัยที่มีผลต่อการสถาปนาอาณาจักรไทย การปฏิรูปบ้านเมืองในสมัยรัชกาล ที่ 5 ไทยกับการเข้าร่วมสงครามโลกครั้งที่ 1 การเปลี่ยนแปลงการปกครอง พ.ศ. 2475 ไทยกับการเข้าร่วมสงครามโลกครั้งที่ 2 บทบาทของสตรีไทย บทบาทของสถาบันพระมหากษัตริย์ในการพัฒนาชาติไทย อิทธิพลของวัฒนธรรมตะวันออกและตะวันตกที่มีผลต่อสังคมไทยที่ควรศึกษาและนำมาวิเคราะห์ด้วยวิธีการทางประวัติศาสตร์ เพื่อให้เกิดความเข้าใจเกี่ยวกับสถานการณ์และบริบทแวดล้อม สาเหตุหรือปัจจัยที่ทำให้เกิดขึ้น รวมถึงผลที่มีต่อสังคมและประเทศไทย ตลอดจนเห็นความสำคัญของพัฒนาการของชนชาติไทยในอดีตที่ส่งผลต่อประเทศไทยในปัจจุบัน | **14** |
| **หน่วย**  **การเรียนรู้ที่ 4**  ผลงานของบุคคลสำคัญในการสร้างสรรค์ชาติไทย | **ตัวชี้วัดระหว่างทาง**  **ส 4.3 ม.4-6/4**  วิเคราะห์ผลงานของบุคคลสำคัญ  ทั้งชาวไทยและต่างประเทศที่มีส่วนสร้างสรรค์วัฒนธรรมไทย และประวัติศาสตร์ไทย  **ตัวชี้วัดปลายทาง**  **-** | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | ประวัติศาสตร์ชาติไทยนับตั้งแต่สมัยสุโขทัยมาจนถึงสมัยรัตนโกสินทร์ ได้มีบุคคลสำคัญหลายท่านที่มีส่วนในการสร้างสรรค์วัฒนธรรมไทยและประวัติศาสตร์ไทยให้กับสังคมไทยมาอย่างต่อเนื่อง บุคคลสำคัญเหล่านี้มีทั้งพระมหากษัตริย์ พระบรม-วงศานุวงศ์ ขุนนาง ข้าราชการ และชาวต่างประเทศ ซึ่งผู้เรียนควรได้เรียนรู้เกี่ยวกับประวัติและผลงานของท่านเหล่านี้ เพื่อให้เกิดความเข้าใจและความภาคภูมิใจว่ากว่าที่ประเทศไทยจะมั่นคงเป็นปึกแผ่น ล้วนเกิดจากการเสียสละ กล้าหาญ ความรักชาติของบรรพบุรุษไทย ซึ่งเป็นคุณความดีที่ควรค่าแก่การยกย่องและถือเป็นแบบอย่างในการดำเนินชีวิตประจำวัน | **12** |
| **หน่วย**  **การเรียนรู้ที่ 5**  การสร้างสรรค์วัฒนธรรมและภูมิปัญญาไทย | **ตัวชี้วัดระหว่างทาง**  **ส 4.3 ม.4-6/3**  วิเคราะห์ปัจจัยที่ส่งเสริมการสร้างสรรค์ภูมิปัญญาไทย และวัฒนธรรมไทย ซึ่งมีผลต่อสังคมไทย  ในยุคปัจจุบัน  **ตัวชี้วัดปลายทาง**  **ส 4.3 ม.4-6/5**  วางแผนกำหนดแนวทางและการมีส่วนร่วม  การอนุรักษ์ ภูมิปัญญาไทยและวัฒนธรรมไทย | **1) สมรรถนะที่ 1**ความสามารถในการสื่อสาร  **2) สมรรถนะที่ 2**ความสามารถในการคิด  **3) สมรรถนะที่ 4**ความสามารถในการใช้ทักษะชีวิต | วัฒนธรรมไทยและภูมิปัญญาไทยเป็นมรดกตกทอดจากบรรพบุรุษสืบต่อมาถึงคนไทยในปัจจุบันแสดงให้เห็นถึงเอกลักษณ์และความเจริญรุ่งเรืองของคนไทยได้เป็นอย่างดี การเรียนรู้ในเรื่องวัฒนธรรมและภูมิปัญญาไทยจึงเป็นสิ่งจำเป็น เพื่อให้ตระหนักถึงปัจจัยและบุคคลที่มีส่วนสำคัญในการส่งเสริมสร้างสรรค์ภูมิปัญญาและวัฒนธรรมไทยที่มีผลต่อสังคมไทยปัจจุบัน เพื่อจะได้เป็นแบบอย่างในการสร้างสรรค์ภูมิปัญญาและวัฒนธรรมไทยสืบต่อ ๆ กันไป และจะได้เข้าไปมีส่วนร่วมในการอนุรักษ์ให้คงอยู่คู่สังคมไทย | **8** |